

## PLANINSKO DRUŠTVO BREŽICE

# vas vabi na izlet na

#### Košenjak (1522 m)

**Odhod v nedeljo, 13. novembra 2022, ob 7:00**

**s parkirišča pred restavracijo Štefanič Brežice**

**Težavnost: lahka označena in neoznačena pot**

**Vodnika: Marko Gramc** vodniški pripravnik PZS in **Damjana Potočnik** vodnica PZS (Ravne na Koroškem).

**Čas hoje:** 4 do 5 ur, višinska razlika 350 m.

**Potrebna oprema:** planinska oblačila in obutev, priporočljive so pohodne palice.

**Prehrana in pijača:** iz nahrbtnika in v Planinskem domu Košenjak.

**Prevoz:** s kombijem in avtomobili, cena prevoza 12 € za člane, 17 € za nečlane.

**Prijave:** do **vključno petka, 11.11.** na telefon **040 870 622** ali **marko.gramc@gmail.com**

**Opis poti:** Po 2.30 urah vožnje pridemo do Planinskega doma Košenjak (1169 m). Tu začnemo pohod v smeri Martinje bavhe (1344 m), nadaljujemo po lahki neoznačeni poti proti bivaku Piramida (počitek). Od tu nadaljujemo po markirani poti ob državni meji z Avstrijo vse do cerkvice Sv. Urban (1328 m). Nato se vračamo po poti ob državni meji vse do vrha Košenjaka (1522 m). Vračamo se krožno, zato bomo ob povratku tudi prečkali državno mejo. Ob vrnitvi se lahko pri Planinskem domu Košenjak usedemo in okrepčamo, saj je dom odprt.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**